যোনি সংকোচন

যোনি সংকোচন বলতে যোনিপথের চারপাশের শ্রোণী অঞ্চলের পেশী, বিশেষ করে পিউবোকক্সিজিয়াস পেশীর, সংকোচনকে বোঝায়।

যোনি সংকোচন সাধারণত রাগমোচনকালীন একটি অনৈচ্ছাকৃত পেশীগত প্রতিক্রিয়া।

নারীরা যোনির পেশী নিয়ন্ত্রণ করে ইচ্ছামত যোনি সংকোচন করতে পারেন। যৌন মিলনের সময় যোনিপথের সংকোচন উভয় পক্ষের যৌন অভিজ্ঞতা এবং আনন্দ বৃদ্ধি করতে পারে।

১৯৮২ সালের একটি গবেষণায়, ১১ জন নারীর পেলভিক সংকোচন পর্যবেক্ষণ করা হয়। এই নারীরা হস্তমৈথুনের মাধ্যমে রতিমোচন লাভ করেছিলেন এবং পর্যবেক্ষণের জন্য পায়ু ও যোনি প্রোব ব্যবহার করা হয়েছিল। রতিমোচন শুরুর কাছাকাছি সময়ে, ৯ জন নারীর ক্ষেত্রে নিয়মিত ও ধারাবাহিক সংকোচন শুরু হয়, যেখানে তাদের পায়ু এবং যোনি সংকোচন ছিল পরস্পরের সাথে সুসংগত। গবেষণায় অংশগ্রহণকারী তিনজন নারীর ক্ষেত্রে, রতিমোচন কেবলমাত্র নিয়মিত ও ধারাবাহিক সংকোচনের মধ্যেই সীমাবদ্ধ ছিল। অন্যদিকে, বাকি ছয়জন নারীর ক্ষেত্রে নিয়মিত সংকোচনের পরও অতিরিক্ত কিছু অনিয়মিত সংকোচন ঘটতে দেখা যায়। দুজন নারীর রতিমোচনের সময় কোনো নিয়মিত সংকোচন হয়নি বলেও গবেষণায় উল্লেখ করা হয়। গবেষণায় অংশগ্রহণকারী নারীদের ক্ষেত্রে রতিমোচনের সময়কাল ও সংকোচনের সংখ্যায় উল্লেখযোগ্য পার্থক্য পরিলক্ষিত হয়। ১৯৯৪ সালের একটি গবেষণা পূর্ববর্তী ফলাফলগুলোকে সমর্থন করলেও এই সিদ্ধান্তে উপনীত হয় যে, কিছু নারী সংকোচন ছাড়াই নিয়মিতভাবে রতিমোচন অনুভব করেন এবং কেউ কেউ শুধুমাত্র মাঝে মাঝে সংকোচনের কথা জানিয়েছেন। 

যোনি সংকোচন সংঘটিত হওয়ার পেছনে মস্তিষ্কের নির্দিষ্ট কিছু অঞ্চলের কার্যকলাপ এবং অক্সিটোসিন হরমোন নিঃসরণ দায়ী।

 তথ্যসূত্র 

 বহিঃযোগ 




বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:রাগমোচন
বিষয়শ্রেণী:যোনি